als_Latn dik_Latn sag_Latn
Shumë prej nesh, besoj i kanë parasysh pyetjet ngacmuese të fisit “Kur do të gjesh dhe ti një burrë për së mbari, të sistemohesh njëhere e mire”. Gjithë kjo histori i ka ardhur aq në majë të hundës, Suzanne Heintz-it , saqë 14-vjet më parë, ajo vendosi ta fabrikonte vetë familjen e saj.
Që atëherë, Suzanne fotografoi çdo moment të bukur të kaluar në shoqërinë e familjes së saj imagjinare, që nga propozimi për martese, tek vetë martesa dhe pushimet në familje.
Fotografja amerikane paraqet me humor një seri fotosh, padyshim sfiduese dhe debat –nxitëse, pjesë e projektit të titulluar “ Luajmë shtëpiash: Jeta, një gjeneratë larg”.
Suzanne ndihej e lodhur nga presioni shoqëror për të përmbushur pritshmëritë sociale. "Njerëzit më drejtoheshin: “ Je një vajzë kaq e mirë, si ka mundësi që s’je martuar akoma?” shkruan Suzanne. Në fakt njerëzit nuk e përdornin më atë fjalën prapanike, por pothuajse të gjithë nënkuptonin, se unë isha duke u shndërruar në një “lëneshë”. E gjithë kjo histori më erdhi në majë të hundës. Madje, edhe ime më mendonte njësoj, më thoshte shpesh: “ Suzi, mos kërko njeriun e përkryer, ai nuk ekziston, thjesht zgjidh njërin dhe sistemohu.”
Une i përgjigjesha: “ Mami, nuk është aq kollaj sa të dalësh në treg dhe të ‘blesh’ një familje. Nuk mund ta realizoj thjesht me një kërcitje të gishtave . Pastaj papritur, gjeta nje zgjidhje. Bleva vërtet një familje… me manekinë dhe vendosa te filloja nje projekt fotosh, ku fiksoja çastet në shoqërinë e familjes sime të blerë në dyqan.
Artistja përdor satirën dhe më së shumti humorin në punët e saj, sepse ajo i konsideron këto elementë jetikë për tretjen e asaj që mund të perceptohet si ‘ nje pilulë e hidhur e kritikës shoqërore’
Përdorimi i humorit kombinuar me tronditjen, bën të mundur që mesazhi im të depërtojë si duhet , duke patur një impakt më të madh. Qëllimi është që njerëzit të rishqyrtojnë, nëse ia vlen t’u qëndrojnë besnikë pritshmërivë tradicionale të jetës.
Termi “i perkryer” nuk vlen më për të përshkruar objektivat tona. Sot duhet përdorur termi “i përmbushr”. Për gratë, sot rruga drejt përmbushjes nuk është një e vetme, por janë shumë. Përmbushja mund të arrihet përmes edukimit, karrierës, familjes, suksesit dhe dritës së brendshmë shpirtërore. Nëse dikush nuk arrin të përmbushë një nga këto elementë, krijohet idea sikur ka diçka që s’shkon me jetën e tij.
Mirëpo, ne qeniet njerëzore qënkemi kaq të pangopur, sa dhe po ti kemi te gjitha, sërish jemi të pakënaqur e ndjejme se na mungon diçka.
Mendoj, se ka ardhur koha të flasim publikisht për këtë fakt kaq absurd, sepse ndjesia e të qenit i paplotësuar nuk më takon vetëm mua,dhe aq më pak është eksluzivitet i grave të pamartuara. Kjo ndjesi mund t’i përkasë kujtdo, jeta e te cilit nuk është siç ashtu “duhet të ishte.”
Jeta jonë është gjithmonë e paparashikueshme dhe shpesh edhe në ato pak raste fatlume, kur pritshmëritë bëhen realitet, ky i fundit nuk është ashtu si e prisnim. Unë thjesht dëshiroj që njerëzit t’u shqiten mendimeve prapanike, mbi atë sesi duhet të ndërtohet një jetë e sukseshme. Dëshiroj që ata të ndriçojnë rrugën drejt njëri-tjetrit dhe vetvetes.
T’a përqafojnë jetën me ose pa tituj, si Znj. apo Prof. Dr. të vendosur përpara emrave të tyre.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn